*****

ΚΑΝΟΝΙΣΜΟΣ (ΕΟΚ) αριθ. 891/89 ΤΗΣ ΕΠΙΤΡΟΠΗΣ

της 5ης Απριλίου 1989

περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 166/89 (2), και ιδίως το άρθρο 12 παράγραφος 2, το άρθρο 15 παράγραφος 5 και το άρθρο 16 παράγραφος 6,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 2229/88 (4), και ιδίως το άρθρο 10 παράγραφος 2, το άρθρο 13 παράγραφος 5 και το άρθρο 17 παράγραφος 6,

Εκτιμώντας:

ότι οι ειδικές λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού έχουν θεσπιστεί με τον κανονισμό (ΕΟΚ) αριθ. 2042/75 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 314/89 (6)·

ότι οι διατάξεις του κανονισμού (ΕΟΚ) αριθ. 2042/75 έχουν τροποποιηθεί επανειλημένα και οι τροποποιήσεις αυτές ήταν συχνά σημαντικές· ότι, κατά συνέπεια, πρέπει για λόγους σαφήνειας και διοικητικής αποτελεσματικότητας, να γίνει ανασύνταξη της εφαρμοζόμενης ρύθμισης με την προσθήκη ορισμένων προσαρμογών οι οποίες έχουν καταστεί απαραίτητες με βάση την εμπειρία που έχει αποκτηθεί·

ότι, για να ληφθούν υπόψη οι εμπορικές πρακτικές που εφαρμόζονται ειδικά στον τομέα των σιτηρών και του ρυζιού, πρέπει να προβλεφθούν συμπληρωματικές διατάξεις του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (7)·

ότι οι προαναφερόμενες εμπορικές πρακτικές δικαιολογούν την αύξηση του ορίου ανοχής που προβλέπεται στο άρθρο 8 παράγραφος 5 του κανονισμού (ΕΟΚ) αριθ. 3719/88, και ότι πρέπει επίσης να λαμβάνεται αυτό υπόψη κατά την αποδέσμευση της εγγύησης·

ότι είναι σκόπιμο να οριστούν η ποσότητα και ο τόπος προορισμού για τα οποία εκδίδεται το πιστοποιητικό στην περίπτωση κατακύρωσης για εξαγωγή αποθεμάτων παρέμβασης και να προβλεφθούν οι ειδικές ενδείξεις που πρέπει να περιλαμβάνει το πιστοποιητικό εξαγωγής, ιδίως στην περίπτωση κατακύρωσης για την επιστροφή, την εξαγωγή σύνθετων τροφών με βάση τα σιτηρά, την επισιτιστική βοήθεια και προκαθορισμό της εισφοράς κατά την εξαγωγή· ότι πρέπει, επίσης, να προβλεφθεί ειδική αναφορά στο πιστοποιητικό εισαγωγής για τα προϊόντα αμύλου όσον αφορά την ενδεχόμενη διόρθωση του ποσού της εισφοράς που προβλέπεται στο άρθρο 3 παράγραφος 1 στοιχείο β) του κανονισμού (ΕΟΚ) αριθ. 1579/74 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 1740/78 (9), σε συνάρτηση με την τροποποίηση του ποσού της ενίσχυσης στην παραγωγή·

ότι πρέπει να προβλεφθεί στη περίπτωση διαγωνισμού ότι τα ποσά της επιστροφής ή της εισφοράς που πρέπει να αναφέρονται στο πιστοποιητικό πρέπει στο εξής να εκφράζονται σε Ecu ώστε να διευκολύνεται η χρήση των πιστοποιητικών αυτών στο εσωτερικό της Κοινότητας·

ότι, πρέπει να αναφέρεται το πιστοποιητικό εξαγωγής για επισιτιστική βοήθεια, ότι δεν εφαρμόζεται εισφορά κατά την εισαγωγή σύμφωνα με το άρθρο 3 παράγαρφος 5 του κανονισμού (ΕΟΚ) αριθ. 2747/75 του Συμβουλίου (10), όπως τροποποιήθηκε από τον κανονισμό (ΕΟΚ) αριθ. 2560/77 (11), και με το άρθρο 3 παράγραφος 5 του κανονισμού (ΕΟΚ) αριθ. 1432/76 του Συμβουλίου (12)·

ότι πρέπει να καθοριστούν η διάρκεια ισχύος των πιστοποιητικών εισαγωγής και εξαγωγής για τα διάφορα προϊόντα, ανάλογα με τις ανάγκες της αγοράς και της σωστής διαχείρισης, παρέχοντας, λόγω της κατάστασης του ανταγωνισμού στη διεθνή αγορά, ιδιαίτερα μεγάλη περίοδο ισχύος για την εξαγωγή βύνης· ότι για να επιτραπεί, ωστόσο, η ανάληψη υποχρεώσεων πριν από τη συγκομιδή της κριθής για την πραγματοποίηση εξαγωγών κατά την επόμενη περίοδο εμπορίας, τα πιστοποιητικά αυτά με μεγάλη διάρκεια ισχύος που εκδίδονται πριν από την 1η Ιουλίου πρέπει να έχουν ως ημερομηνία λήξεως τις 30 Σεπτεμβρίου·

ότι πρέπει να προβλεφθεί, αφού ληφθεί υπόψη ο κίνδυνος έκδοσης πιστοποιητικών για υπερβολικά μεγάλες ποσότητες, προθεσμία επανεξέτασης τριών ημερών πριν από την πραγματική έκδοση πιστοποιητικού για την εξαγωγή σύνθετων τροφών με βάση τα σιτηρά·

ότι πρέπει να δοθεί περισσότερο περιοριστικός χαρακτήρας σε ορισμένες διατάξεις του άρθρου 44 του κανονισμού (ΕΟΚ) αριθ. 3719/88 που αφορούν τις αιτήσεις για την

έκδοση πιστοποιητικού εξαγωγής ορισμένων προϊόντων για την κατακύρωση σε τρίτη χώρα εισαγωγής, ώστε να συμμορφώνονται περισσότερο με τα ήθη που επικρατούν στην αγορά σιτηρών·

ότι πρέπει, αφού ληφθεί υπόψη η κατάσταση ανταγωνισμού στη διεθνή αγορά σιτηρών και ρυζιού, να προβλεφθεί η χορήγηση πιστοποιητικών εξαγωγής με ειδική ισχύ για τα βασικά προϊόντα, συμπεριλαμβανομένου του σκληρού σίτου, και για σχετικά υψηλές ελάχιστες ποσότητες, παραχωρώντας γι' αυτή την ελάχιστη ποσότητα πλεονέκτημα στις χώρες ΑΚΕ· ότι η χορήγηση του πιστοποιητικού πρέπει να υπόκειται σε ορισμένους συμπληρωματικούς όρους που αφορούν ιδίως την κατάθεση στον αρμόδιο οργανισμό της σύμβασης παράδοσης σε τακτή προθεσμία·

ότι πρέπει να καθορισθούν τα ποσοστά εγγύησης για τα πιστοποιητικά εισαγωγής και εξαγωγής, κατανέμοντας αυτά κατά ομάδες προϊόντων, ανάλογα με τις πιθανές διακυμάνσεις της επιστροφής ή της εισφοράς κατά τη διάρκεια ισχύος του πιστοποιητικού, δίδοντας προτίμηση στις παραδόσεις που προορίζονται για χώρες ΑΚΕ·

ότι πρέπει να αναφέρονται τα ποσά της εισφοράς κατά την εισαγωγή και της επιστροφής κατά την εξαγωγή που εμφανίζονται κατά την παράταση της διάρκειας ισχύος του πιστοποιητικού για λόγους ανωτέρας βίας, κατ' εφαρμογή του άρθρου 37 του κανονισμού (ΕΟΚ) αριθ. 3719/88·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός θεσπίζει τις ειδικές λεπτομέρειες εφαρμογής του καθεστώτος πιστοποιητικών εισαγωγής και εξαγωγής που έχει θεσπιστεί από:

- το άρθρο 12 του κανονισμού (ΕΟΚ) αριθ. 2727/75,

- το άρθρο 10 του κανονισμού (ΕΟΚ) αριθ. 1418/76.

Άρθρο 2

1. Η υποχρέωση για την πραγματοποίηση εισαγωγής ή εξαγωγής θεωρείται ότι έχει πληρωθεί όταν η εισαγόμενη ή εξαγόμενη ποσότητα είναι κατώτερη κατά 7 % κατ' ανώτατο όριο από την ποσότητα που αναφέρει το πιστοποιητικό.

2. Για τα πιστοποιητικά εισαγωγής και εξαγωγής τα ποσοστά «95 %» και «5 %» που αναφέρονται στο άρθρο 33 του κανονισμού (ΕΟΚ) αριθ. 3719/88 αντικαθίστανται αντίστοιχα από τα ποσοστά ««93 %» και «7 %».

Άρθρο 3

1. Όταν το πιστοποιητικό εξαγωγής ζητείται στο πλαίσιο ανοικτού διαγωνισμού σύμφωνα με το άρθρο 7 του κανονισμού (ΕΟΚ) αριθ. 1836/82 της Επιτροπής (1), το πιστοποιητικό εκδίδεται μόνο για τις ποσότητες για τις οποίες ο αιτών έχει αναδειχθεί ανάδοχος.

Το πιστοποιητικό εξαγωγής είναι έγκυρο μόνο για την ποσότητα που αναφέρεται στο τετραγωνίδιο 17. Το πιστοποιητικό περιλαμβάνει στο τετραγωνίδιο 19 τον αριθμό «0».

2. Οι αιτήσεις για τη έκδοση πιστοποιητικού εξαγωγής που προβλέπονται στο άρθρο 8 παράγραφος 2 στοιχείο α) του κανονισμού (ΕΟΚ) αριθ. 1836/82 αναφέρουν στο τετραγωνίδιο 7 τον προβλεπόμενο τόπο προορισμού. Το πιστοποιητικό δηλώνει την υποχρέωση για την εξαγωγή προς αυτόν τον τόπο προορισμού.

Ο όρος «τόπος προορισμού» δηλώνει το σύνολο των χωρών για τις οποίες έχει καθοριστεί το ίδιο ποσοστό επιστροφής ή εισφοράς κατά την εξαγωγή.

Άρθρο 4

1. Σε περίπτωση κατακύρωσης της επιστροφής κατά την εξαγωγή, το πιστοποιητικό περιλαμβάνει, ολογράφως και αριθμητικά, στο τετραγωνίδιο 22, την αναφορά του ποσού της επιστροφής κατά την εξαγωγή που στη δήλωση κατακύρωσης του διαγωνισμού. Το ποσό αυτό εκφράζεται σε Ecu και πριν από αυτό αναγράφεται μία από τις ακόλουθες ενδείξεις:

- Tipo de la restitucion de base a la exportacion adjudicado: . . .

- Tilslagssats for basiseksportrestitutionen: . . .

- Zugeschlagener Satz der Grundausfuhrerstattung: . . .

- Ποσοστό της κατακυρωθείσας επιστροφής βάσεως κατά την εξαγωγή: . . .

- Tendered rate of basic export refund: . . .

- Taux de la restitution de base a l'exportation adjuge: . . .

- Tasso della restituzione di base all'esportazione aggiudicato: . . .

- Gegunde basisrestitutie bij uitvoer: . . .

- Taxa da restituicao de base a exportacao adjudicada: . . .

2. Σε περίπτωση κατακύρωσης της εισφοράς κατά την εξαγωγή, το πιστοποιητικό αναφέρει, ολογράφως και αριθμητικά, στο τετραγωνίδιο 22, την αναφορά του ποσού της εισφοράς κατά την εξαγωγή που εμφανίζεται στη δήλωση κατακύρωσης του διαγωνισμού. Το ποσό αυτό εκφράζεται σε Ecu και πριν από αυτό αναγράφεται μία από τις ακόλουθες ενδείξεις:

- Tipo de la exaccion reguladora a la exportacion ajudicado: . . .

- Tilslagssats for eksportafgiften: . . .

- Zugeschlagener Satz der Ausfuhrabschoepfung: . . .

- Ποσοστό της κατακυρωθείσας εισφοράς κατά την εξαγωγή: . . .

- Tendered rate of export levy: . . .

- Taux du prelevement a l'exportation adjuge: . . .

- Tasso del prelievo all'esportazione aggiudicato: . . .

- Gegunde heffing bij uitvoer: . . .

- Taxa do direito nivelador de exportacao adjudicado: . . .

3. Όταν το πιστοποιητικό που αναφέρεται στις παραγράφους 1 και 2 αφορά προϊόντα που υπάγονται στον τομέα του ρυζιού, οι συντελεστές που χρησιμοποιούνται για την μετατροπή του ποσού της επιστροφής ή της εισφοράς στο νόμισμα του κράτους μέλους στο οποίο διεκπεραιώνονται οι τελωνειακές διατυπώσεις εξαγωγής αναφέρονται στο τετραγωνίδιο 22 του εν λόγω πιστοποιητικού και εκφράζονται με αριθμό που περιλαμβάνει έξι σημαντικά ψηφία.

Τα σημαντικά ψηφία είναι:

- όλα τα ψηφία, όταν η τιμή του υπολογιζόμενου συντελεστή μετατροπής είναι ανώτερη από 1,

- όλα τα ψηφία από τον πρώτο δεκαδικό που είναι μεγαλύτερος του μηδενός, όταν η τιμή του υπολογιζόμενου συντελεστή μετατροπής είναι κατώτερη από 1.

Άρθρο 5

1. Για τα προϊόντα που υπάγονται στους κωδικούς ΣΟ 1102 20 και 1103 13, ο ενδιαφερόμενος μπορεί να αναφέρει στην αίτησή του για τη χορήγηση πιστοποιητικού εξαγωγής τα προϊόντα που υπάγονται στις δύο υποδιαιρέσεις των ανωτέρω διακρίσεων.

Στο πιστοποιητικό εξαγωγής αναγράφονται οι δύο υποδιαιρέσεις που αναφέρονται στην αίτηση.

2. Για τα προϊόντα που υπάγονται στον κωδικό ΣΟ 2309, με εξαίρεση τους κωδικούς ΣΟ 2310 10 70, 2310 90 10, 2309 90 70, 2309 90 91, 2309 90 99, και τα οποία περιλαμβάνουν λιγότερα από 50 % σε βάρος γαλακτοκομικά προϊόντα, η αίτηση για τη χορήγηση πιστοποιητικού εξαγωγής περιλαμβάνει:

- στο τετραγωνίδιο 15, την περιγραφή του προϊόντος καθώς και την περιεκτικότητά του σε προϊόντα σιτηρών σύμφωνα με την ονοματολογία των επιστροφών,

- στο τετραγωνίδιο 16, την ένδειξη: «ex 2309».

Η αίτηση μπορεί να περιλαμβάνει στο τετραγωνίδιο 15 τις συνεχόμενες κατηγορίες που αναφέρονται στο πρώτο εδάφιο πρώτη περίπτωση, σε θέματα περιεκτικότητας σε σιτηρά.

Στο πιστοποιητικό εξαγωγής αναγράφονται οι ενδείξεις που αναφέρονται στην αίτηση.

Άρθρο 6

Το πιστοποιητικό εξαγωγής που εκδίδεται για εξαγωγές που πρόκειται να πραγματοποιηθούν στο πλαίσιο της σύμβασης που αφορά την επισιτιστική βοήθεια αναγράφει, στο τετραγωνίδιο 20, μία από τις ακόλουθες ενδείξεις:

- Ayuda alimentaria

- Foedevarehjaelp

- Nahrungsmittelhilfe

- Επισιτιστική βοήθεια

- Food aid

- Aide alimentaire

- Aiuto alimentare

- Voedselhulp

- Ajuda alimentar

καθώς και, στο τετραγωνίδιο 7, την αναφορά της χώρας προορισμού. Το πιστοποιητικό αυτό εφαρμόζεται αποκλειστικά για την εξαγωγή που πραγματοποιείται στο συγκεκριμένο πλαίσιο.

Άρθρο 7

1. Για την εφαρμογή του άρθρου 3 παράγραφος 1 στοιχείο β) του κανονισμού (ΕΟΚ) αριθ. 1579/74, το πιστοποιητικό εισαγωγής περιλαμβάνει, στο τετραγωνίδιο 24, μία από τις ακόλουθες ενδείξεις:

- Exaccion reguladora que debera ajustarse eventualmente con arrego a las disposiciones de la letra b) del apartado 1 del articulo 3 del Reglamento (CEE) no 1579/74

- Eventuel aendring af afgiften i overensstemmelse med bestemmelserne i artikel 3, stk. 1, litra b), i forordning (EOEF) nr. 1579/74

- Abschoepfung ist gegebenenfalls gemaess den Bestimmungen von Artikel 3 Absatz 1 Buchstabe b) der Verordnung (EWG) Nr. 1579/74 zu berichtigen

- Εισφορά που ενδεχομένως προσαρμόζεται σύμφωνα με τις διατάξεις του άρθρου 3 παράγραφος 1 στοιχείο β) του κανονισμού (ΕΟΚ) αριθ. 1579/74

- Levy to be adjusted where necessary in accordance with the provisions of Article 3 (1) (b) of Regulation (EEC) No 1579/74

- Prelevement a ajuster eventuellement conformement aux dispositions de l'article 3 paragraphe 1 point b) du reglement (CEE) no 1579/74

- Prelievo da adattare eventualmente in conformita delle disposizioni dell'articolo 3, paragrafo 1, lettera b) del regolamento (CEE) n. 1579/74

- Heffing is eventueel aan te passen overeenkomstig de bepalingen van artikel 3, lid 1, onder b), van Verordening (EEG) nr. 1579/74

- Direito nivelador a ajustar eventualmente nos termos do n o 1, alinea b), do artigo 3 o do Regulamento (CEE) n o 1579/74.

2. Για την εφαρμογή του άρθρου 3 παράγραφος 4 δεύτερο εδάφιο του κανονισμού (ΕΟΚ) αριθ. 2747/75, του άρθρου 3 παράγραφος 4 δεύτερο εδάφιο του κανονισμού (ΕΟΚ) αριθ. 1432/76 και του άρθρου 3 παράγραφος 1 του κανονισμού (ΕΟΚ) αριθ. 2007/75 της Επιτροπής (1), το πιστοποιητικό εξαγωγής συμπληρώνεται ως εξής:

- Fijacion anticipada de la exaccion reguladora a la exportacion solicitada

- Forudfastsaettelse af eksportafgiften er begaeret

- Vorausfestsetzung der Ausfuhrabschoepfung beantragt

- Αιτηθείς προκαθορισμός της εισφοράς κατά την εξαγωγή

- Advance fixing of export levy requested

- Prefixation du prelevement a l'exportation demandee

- Fissazione in anticipo del prelievo all'esportazione richiesta

- Vaststelling vooraf van de uitvoerheffing aangevraagd

- Prefixacao do direito nivelador de exportacao solicitada,

- στο τετραγωνίδιο 21, η ένδειξη αντικαθίσταται από τις ενδείξεις που αναφέρονται στο τετραγωνίδιο 21 του πιστοποιητικού εισαγωγής,

- στο τετραγωνίδιο 22 περιλαμβάνεται, αριθμητικώς και ολογράφως, η ένδειξη του ή των ποσοστών της προκαθορισμένης εισφοράς εκφρασμένων σε Ecu.

Επίσης, για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 2007/75, το πιστοποιητικό εξαγωγής περιλαμβάνει, στο τετραγωνίδιο 22, μία από τις ακόλουθες ενδείξεις:

- Exaccion reguladora a la exportacion que debera ajustarse eventualmente con arreglo a las disposiciones del apartado 2 del articulo 3 del Reglamento (CEE) no 2007/75

- Eventuel aendring af eksportafgiften i overensstemmelse med bestemmelserne i artikel 3, stk. 2, i forordning (EOEF) nr. 2007/75

- Ausfuhrabschoepfung ist gegebenenfalls gemaess den Bestimmungen von Artikel 3 Absatz 2 der Verordnung (EWG) Nr. 2007/75 zu berichtigen

- Εισφορά κατά την εξαγωγή που ενδεχομένως προσαρμόζεται σύμφωνα με τις διατάξεις του άρθρου 3 παράγραφος 2 του κανονισμού (ΕΟΚ) αριθ. 2007/75

- Export levy to be adjusted where necessary in accordance with the provisions of Article 3 (2) of Regulation (EEC) No 2007/75

- Prelevement a l'exportation a ajuster eventuellement conformement aux dispositions de l'article 3 paragraphe 2 du reglement (CEE) no 2007/75

- Prelievo all'esportazione da adattare eventualmente in conformita delle disposizioni dell'articolo 3, paragrafo 2 del regolamento (CEE) n. 2007/75

- Uitvoerheffing is eventueel aan te passen overeenkomstig de bepalingen van artikel 3, lid 2, van Verordening (EEG) nr. 2007/75

- Direito nivelador de exportacao a ajustar eventualmente de acordo com o disposto no n o 2 do artigo 3 o do Regulamento (CEE) n o 2007/75.

3. Για την εφαρμογή του άρθρου 3 παράγραφος 5 του κανονισμού (ΕΟΚ) αριθ. 2747/75 και του άρθρου 3 παράγραφος 5 του κανονισμού (ΕΟΚ) αριθ. 1432/76, το πιστοποιητικό εξαγωγής αναγράφει, στο τετραγωνίδιο 22, μία από τις ακόλουθες ενδείξεις:

- Exaccion reguladora inaplicable a la exportacion

- Eksportafgift ikke anvendelig

- Ausfuhrabschoepfung nicht anwendbar

- Μη εφαρμοζόμενη εισφορά κατά την εξαγωγή

- Export levy not applicable

- Prelevement a l'exportation non applicable

- Prelievo all'esportazione non applicabile

- Uitvoerheffing niet van toepassing

- Direito nivelador de exportacao nao aplicavel.

Άρθρο 8

1. Τα πιστοποιητικά εισαγωγής για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 ισχύουν από την ημέρα της έκδοσής τους, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88, μέχρι τη λήξη των περιόδων που καθορίζονται στο παράρτημα Ι του παρόντος κανονισμού.

2. Σε περίπτωση που προβλέπεται ειδική διάρκεια ισχύος των πιστοποιητικών εισαγωγής για τις εισαγωγές καταγωγής και προελεύσεως ορισμένων τρίτων χωρών, η αίτηση για τη χορήγηση πιστοποιητικού και το πιστοποιητικό περιλαμβάνουν στα τετραγωνίδια 7 και 8 την ένδειξη της ή των χωρών προέλευσης και καταγωγής. Το πιστοποιητικό συνιστά υποχρέωση εισαγωγής σε αυτή ή αυτές τις χώρες.

Άρθρο 9

1. Τα πιστοποιητικά εξαγωγής για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 αρχίζουν να ισχύουν την ημέρα της έκδοσής τους, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 και, μέχρι τη λήξη των περιόδων που καθορίζονται στο πάράρτημα ΙΙ.

2. Κατά παρέκκλιση από την παράγραφο 1, το πιστοποιητικό εξαγωγής για τα προϊόντα που υπάγονται στους κωδικούς ΣΟ 1107 10 19, 1107 10 99 και 1107 20 00 αρχίζει να ισχύει την ημέρα της έκδοσής του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 και

- μέχρι τις 30 Σεπτεμβρίου του τρέχοντος ημερολογιακού έτους, εφόσον έχει εκδοθεί από 1ης Ιανουαρίου έως 30 Απριλίου,

- μέχρι το τέλος του επόμενου ενδέκατου μήνα, εφόσον έχει εκδοθεί από 1ης Ιουλίου μέχρι 31 Οκτωβρίου,

- μέχρι τις 30 Σεπτεμβρίου του επόμενου ημερολογιακού έτους, εφόσον έχει εκδοθεί από 1ης Νοεμβρίου μέχρι 31 Δεκεμβρίου.

Τα πιστοποιητικά δεν εκδίδονται κατ' εφαρμογή της παρούσας παραγράφου από 1ης Μαΐου έως 30 Ιουλίου. Κατά παρέκκλιση από το άρθρο 9 του κανονισμού (ΕΟΚ) αριθ. 3719/88, τα δικαιώματα που απορρέουν από τα πιστοποιητικά που αναφέρονται στην παρούσα παράγραφο δεν μεταβιβάζονται.

3. Τα πιστοποιητικά εξαγωγής για τα προϊόντα που υπάγονται στους κωδικούς ΣΟ 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51 και 2309 90 53 και περιλαμβάνουν προκαθορισμό της επιστροφής, εκδίδονται την τρίτη εργάσιμη ημέρα μετά την ημέρα που κατατίθεται η αίτηση, εφόσον δεν έχει ληφθεί μέτρο αναστολής του προκαθορισμού της επιστροφής για τα προϊόντα αυτά μέσα στην προθεσμία αυτή.

4. Μέχρι την 1η Ιουλίου 1989, τα πιστοποιητικά εξαγωγής για τα προϊόντα που υπάγονται στον κωδικό ΣΟ 1103 11 10, που περιλαμβάνουν προκαθορισμό της επιστροφής, εκδίδονται την τέταρτη εργάσιμη ημέρα μετά την ημέρα που κατατίθεται η αίτηση.

Εάν οι αιτήσεις για τη χορήγηση πιστοποιητικών εξαγωγής που αναφέρονται στην παρούσα παράγραφο υπερβαίνουν τις ποσότητες για τις οποίες είναι δυνατό να αναληφθεί υποχρέωση εξαγωγής για την περίοδο 1988/89 και δικαιούνται να λάβουν επιστροφή, η Επιτροπή καθορίζει ενιαίο ποσοστό μείωσης των ποσοτήτων. Η αίτηση έκδοσης του πιστοποιητικού είναι δυνατό να αποσυρθεί σε προθεσμία δύο ημερών από την ημερομηνία δημοσίευσης του ποσοστού της μείωσης. Άρθρο 10

1. Στην περίπτωση εξαγωγών σε τρίτη χώρα εισαγωγής με βάση ανοικτό διαγωνισμό, το πιστοποιητικό εξαγωγής για το μαλακό σιτάρι, το σκληρό σιτάρι, τη σίκαλη, το κριθάρι, τον αραβόσιτο, το ρύζι, το σιτάλευρο και το αλεύρι σίκαλη, τα πλιγούρια και σιμιγδάλια σκληρού σιταριού και τα προϊόντα που υπάγονται στον κωδικό ΣΟ 2309, με εξαίρεση τους κωδικούς ΣΟ 2309 10 70, 2309 10 90, 2309 90 10, 2309 90 70, 2309 90 91 και 2309 90 99, περιεκτικότητας κατά βάρος σε γαλακτοκομικά προϊόντα κατώτερης του 50 %, ισχύει από την ημερομηνία της έκδοσής του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88, μέχρι την ημερομηνία κατά την οποία έχουν εκπληρωθεί οι υποχρεώσεις οι οποίες απορρέουν από την ανάθεση του διαγωνισμού.

2. Η διάρκεια ισχύος, ωστόσο, του πιστοποιητικού αυτού δεν είναι δυνατό να είναι ανώτερη των τεσσάρων μηνών, από το μήνα κατά τον οποίο εκδόθηκε το πιστοποιητικό, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88.

3. Κατά παρέκκλιση από το άρθρο 44 παράγραφος 3 τρίτο εδάφιο του κανονισμού (ΕΟΚ) αριθ. 3719/88, η αίτηση ή οι αιτήσεις για τη χορήγηση πιστοποιητικού δεν είναι δυνατόν να κατατίθενται περισσότερο από τέσσερις εργάσιμες ημέρες πριν από την ημερομηνία της προθεσμίας για την υποβολή προσφορών στο διαγωνισμό.

4. Κατά παρέκκλιση του άρθρου 44 παράγραφος 5 του κανονισμού (ΕΟΚ) αριθ. 3719/88, η μέγιστη προθεσμία από την ημερομηνία λήξης της προθεσμίας για την υποβολή προσφορών και την ενημέρωση, που προβλέπεται στα στοιχεία α), β) και γ) της εν λόγω παραγράφου, του οργανισμού εκδόσεως του πιστοποιητικού από τον αιτούντα ως προς το αποτέλεσμα του διαγωνισμού καθορίζεται σε έξι εργάσιμες ημέρες.

Άρθρο 11

1. Σε ειδικές περιπτώσεις, η διάρκεια ισχύος του πιστοποιητικού εξαγωγής για το μαλακό σιτάρι, το σκληρό σιτάρι, τη σίκαλη, το κριθάρι, το καλαμπόκι, το ρύζι, το σιτάλευρο και το αλεύρι σίκαλης, τα πλιγούρια και τα σιμιγδάλια σκληρού σιταριού, τα προϊόντα που υπάγονται στον κωδικό ΣΟ 2309, με εξαίρεση τους κωδικούς ΣΟ 2309 10 70, 2309 10 90, 2309 90 10, 2309 90 70, 2309 90 91 και 2309 90 90, περιεκτικότητας κατά βάρος σε γαλακτοκομικά προϊόντα κατώτερης του 50 %, είναι δυνατό να είναι ανώτερη από τη διάρκεια ισχύος που αναφέρεται στο άρθρο 9 παράγραφος 1, εφόσον ο ενδιαφερόμενος πρόκειται να συνάψει σύμβαση που δικαιολογεί ανώτερη διάρκεια ισχύος και προσκομίζει, για το λόγο αυτό, έγγραφο αποδεικτικό στοιχείο δεόντως επαληθευμένο από το κράτος μέλος.

2. Στην περίπτωση αυτή, ο ενδιαφερόμενος υποβάλλει στον αρμόδιο οργανισμό αίτηση για τη χορήγηση πιστοποιητικού εξαγωγής που συνοδεύεται από αίτηση προκαθορισμού της επιστροφής ή της εισφοράς κατά την εξαγωγή που εφαρμόζεται την ημέρα υποβολής της αιτήσεως αυτής για τον προβλεπόμενο τόπο προορισμού, καθώς και την ένδειξη της ελάχιστης και μέγιστης ποσότητας την οποία προτίθεται να εξαγάγει και της αναγκαίας μικρότερης ή μεγαλύτερης προθεσμίας για την εκτέλεση της προβλεπόμενης ενέργειας. Εντούτοις, η ελάχιστη ποσότητα δεν είναι δυνατό να είναι κατώτερη από 75 000 τόνους όσον αφορά το μαλακό σιτάρι, το σκληρό σιτάρι, τη σίκαλη, το κριθάρι, το καλαμπόκι, τα άλευρα σίτου και σίκαλης, και τα προϊόντα που υπάγονται στον κωδικό ΣΟ 2309, με εξαίρεση τους κωδικούς ΣΟ 2309 10 70, 2309 10 90, 2309 90 10, 2309 90 70, 2309 90 91 και 2309 90 99 περιεκτικότητας κατά βάρος σε γαλακτοκομικά προϊόντα κατώτερης του 50 %, και από 15 000 τόνους όσον αφορά τα πλιγούρια, σιμιγδάλια σκληρού σιταριού και το ρύζι. Κατά παρέκκλιση από το άρθρο 14 παράγραφος 2 του κανονισμού (ΕΟΚ) αριθ. 3719/88, η αίτηση αυτή δεν συνοδεύεται από τη σύσταση εγγύησης.

Για τις εξαγωγές με προορισμό χώρα ή ομάδα χωρών ΑΚΕ που έχουν υπογράψει τη σύμβαση της Λομέ, η ελάχιστη ποσότητα που προβλέπεται στο πρώτο εδάφιο μειώνεται:

- σε 20 000 τόνους όσον αφορά το μαλακό σιτάρι, το σκληρό σιτάρι, τη σίκαλη, το κριθάρι, το καλαμπόκι, το σιτάλευρο και το άλευρο σίκαλης και τα προϊόντα που υπάγονται στον κωδικό ΣΟ 2309, με εξαίρεση τους κωδικούς ΣΟ 2309 10 70, 2309 10 90, 2309 90 10, 2309 90 70, 2309 90 91 και 2309 90 99, περιεκτικότητας κατά βάρος σε γαλακτοκομικά προϊόντα κατώτερη του 50 %, και

- σε 5 000 τόνους όσον αφορά τα πλιγούρια και τα σιμιγδάλια σκληρού σιταριού και ρυζιού.

Οι αιτήσεις που αφορούν ομάδα χωρών ΑΚΕ πρέπει να προσδιορίζουν το όνομα κάθε χώρας που προβλέπεται ως τόπος προορισμού.

3. Το κράτος μέλος όπου ανήκει ο αρμόδιος οργανισμός στον οποίο υποβλήθηκε η αίτηση που αναφέρεται στην παράγραφο 2, προσφεύγει στην Επιτροπή η οποία αποφασίζει σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ή στο άρθρο 6 του κανονισμού (ΕΟΚ) αριθ. 1418/76, αφού λάβει υπόψη ιδίως την ποσότητα και την οικονομική σημασία της εξεταζόμενης εξαγωγής και η οποία, σε περίπτωση αποδοχής, καθορίζει ειδικότερα προθεσμία μέσα στην οποία ο ενδιαφερόμενος πρέπει να προσκομίσει τη σύμβαση στον αρμόδιο οργανισμό. Αυτός ο οργασνιμός ανακοινώνει την απόφαση στον ενδιαφερόμενο.

4. Όταν η διάρκεια ισχύος του πιστοποιητικού που έχει καθορισθεί είναι ίση με αυτή που έχει ζητηθεί, ο ενδιαφερόμενος υποβάλλει στον αρμόδιο οργανισμό, μέσα στην καθορισμένη σύμφωνα με την παράγραφο 3 προθεσμία, υπογεγραμμένο αντίτυπο της σύμβασης καθώς και αντίγραφό της. Η σύμβαση αυτή αναφέρει τουλάχιστον τη συμφωνηθείσα ποσότητα η οποία πρέπει να περιλαμβάνεται μεταξύ των ελαχίστων και μεγίστων ορίων, τον τόπο προορισμού, την προθεσμία στην οποία πρέπει να εκτελεστεί η ενέργεια, και η οποία πρέπει να περιλαμβάνεται μεταξύ των ανώτατων και κατώτατων καθορισμένων ορίων, την καθορισμένη τιμή για τη διάρκεια της σύμβασης καθώς και τους όρους πληρωμής. Το πιστοποιητικό εκδίδεται αφού συσταθεί η εγγύηση που προβλέπεται στο άρθρο 12 παράγραφος 1 του κανονισμού (ΕΟΚ) αριθ. 2727/75 ή στο άρθρο 10 παράγραφος 1 του κανονισμού (ΕΟΚ) αριθ. 1418/76. Η χώρα προορισμού αναφέρεται στο τετραγωνίδιο 7 και το πιστοποιητικό συνιστά υποχρέωση εξαγωγής προς τη χώρα αυτή.

Σε περίπτωση κατά την οποία ο ενδιαφερόμενος δεν ήταν σε θέση να συνάψει παρόμοια σύμβαση, ενημερώνει σχετικά τον αρμόδιο οργανισμό μέσα στην προθεσμία που έχει ορισθεί για την προσκόμιση της σύμβασης και το πιστοποιητικό δεν εκδίδεται.

5. Εκτός από περιπτώσεις ανωτέρας βίας, εάν ο ενδιαφερόμενος συμμορφώνεται προς τις διατάξεις της παραγράφου 4, το πιστοποιητικό δεν εκδίδεται. 6. Όταν η καθορισμένη διάρκεια ισχύος δεν είναι η ίδια με αυτή που έχει ζητήσει ο ενδιαφερόμενος, είναι όμως ανώτερη από τη διάρκεια που προβλέπεται στο άρθρο 9, εφαρμόζονται οι διατάξεις των παραγράφων 4 και 5. Ο ενδιαφερόμενος, εντούτοις, μπορεί να παραιτηθεί από την αίτησή του για τη χορήγηση πιστοποιητικού, μέσα στην προθεσμία που έχει ορισθεί για την προσκόμιση της σύμβασης.

7. Όταν απορρίπτεται η αύξηση της διάρκειας ισχύος που προβλέπεται στο άρθρο 9, το πιστοποιητικό δεν εκδίδεται.

8. Τα πιστοποιητικά που εκδίδονται σύμφωνα με τους όρους που προβλέπονται στο παρόν άρθρο, δεν υπόκεινται στις διατάξεις του άρθρου 9 παράγραφος 3.

Άρθρο 12

Το ποσό της εγγύησης όσον αφορά τα πιστοποιητικά για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 είναι:

α) 0,60 Ecu ανά τόνο, εφόσον πρόκειται για πιστοποιητικά εισαγωγής ή εξαγωγής για τα οποία δεν έχει προκαθοριστεί το ποσό της εισφοράς κατά την εισαγωγή, της επιστροφής ή της εισφοράς κατά την εξαγωγή·

β) εφόσον πρόκειται για πιστοποιητικά εισαγωγής με προκαθορισμό της εισφοράς:

- 16 Ecu ανά τόνο για τα προϊόντα που υπάγονται στους κωδικούς ΣΟ 0709 90 60, 0712 90 19, 1001 10 10, 1001 10 90, 1001 90 91, 1001 90 99, 1002 00 00, 1003 00, 1004 00, 10005 10 90, 1005 90 00, 1006 10, 1006 20, 10006 30, 10006 40, 1007 00 και 1008,

- 4 Ecu ανά τόνο για τα άλλα προϊόντα·

γ) 30 Ecu ανά τόνο για τα προϊόντα που υπάγονται στον κωδικό ΣΟ 1103 11 10 και για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 1418/76 εάν πρόκειται για πιστοποιητικά εξαγωγής για τα οποία έχει προκαθοριστεί το ποσό της επιστροφής ή εισφοράς. Για τις εξαγωγές προς τις χώρες ΑΚΕ, η εγγύηση αυτή καθορίζεται σε 15 Ecu ανά τόνο·

δ) 15 Ecu ανά τόνο για τα άλλα προϊόντα που αναφέρονται στο άρθρο 1 στοιχεία α), β), γ) και δ) του κανονισμού (ΕΟΚ) αριθ. 2727/75, με εξαίρεση τα προϊόντα που υπάγονται στον κωδικό ΣΟ 1107, εάν πρόκειται για πιστοποιητικά εξαγωγής για τα οποία έχει προκαθοριστεί η επιστροφή ή η εισφορά. Για τις εξαγωγές προς τις χώρες ΑΚΕ, η εγγύηση αυτή καθορίζεται σε 7 Ecu ανά τόνο ·

ε) 12 Ecu ανά τόνο για τα προϊόντα που υπάγονται στον κωδικό ΣΟ 1107, εάν πρόκειται για πιστοποιητικά εξαγωγής για τα οποία έχει προκαθοριστεί η επιστροφή ή η εισφορά.

Εντούτοις, για τα πιστοποιητικά που εκδίδονται σύμφωνα με το άρθρο 9 παράγραφος 2, η εγγύηση αυτή ανέρχεται σε:

- 24 Ecu ανά τόνο για τα πιστοποιητικά που εκδίδονται από 1ης Ιανουαρίου έως 30 Απριλίου,

- 30 Ecu ανά τόνο για τα πιστοποιητικά που εκδίδονται από 1ης Ιουλίου έως 31 Δεκεμβρίου.

Άρθρο 13

Όταν, κατ' εφαρμογή των διατάξεων του άρθρου 37 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού έχει παραταθεί και το ποσό της εισφοράς κατά την εισαγωγή ή της επιστροφής κατά την εξαγωγή έχει προκαθοριστεί:

- η εφαρμοζόμενη πριμοδότηση ή ο διορθωτικός συντελεστής είναι αυτή ή αυτός που ισχύει την ημέρα υποβολής της αίτησης για τη χορήγηση πιστοποιητικού για εισαγωγή ή εξαγωγή που πρόκειται να πραγματοποιηθεί κατά τον τελευταίο μήνα της κανονικής διάκειας ισχύος του πιστοποιητικού,

- το ποσό της εισφοράς κατά την εισαγωγή ή της επιστροφής κατά την εξαγωγή προσαρμόζεται σε συνάρτηση με την τιμή κατωφλίου που ισχύει κατά τη διάρκεια του μηνός της πραγματικής εισαγωγής ή της πραγματικής εξαγωγής·

Άρθρο 14

1. Ο κανονισμός (ΕΟΚ) αριθ. 2042/75 καταργείται.

2. Οι παραπομπές στον κανονισμό που καταργείται δυνάμει της παραγράφου 1 θεωρούνται ότι γίνονται στον παρόντα κανονισμό.

Άρθρο 15

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Απριλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 20 της 25. 1. 1989, σ. 16.

(3) ΕΕ αριθ. L 166 της 25. 6. 1976, σ. 1.

(4) ΕΕ αριθ. L 197 της 26. 7. 1988, σ. 30.

(5) ΕΕ αριθ. L 213 της 11. 8. 1975, σ. 5.

(6) ΕΕ αριθ. L 37 της 9. 2. 1989, σ. 5.

(7) ΕΕ αριθ. L 331 της 2. 12. 1988, σ. 1.

(8) ΕΕ αριθ. L 168 της 25. 6. 1974, σ. 7.

(9) ΕΕ αριθ. L 202 της 26. 7. 1978, σ. 8.

(10) ΕΕ αριθ. L 281 της 1. 11. 1975, σ. 82.

(11) ΕΕ αριθ. L 303 της 28. 11. 1977, σ. 1.

(12) ΕΕ αριθ. L 166 της 25. 6. 1976, σ. 39.

(1) ΕΕ αριθ. L 202 της 9. 7. 1982, σ. 23.

(1) ΕΕ αριθ. L 203 της 1. 8. 1975, σ. 7.

ΠΑΡΑΡΤΗΜΑ Ι

ΔΙΑΡΚΕΙΑ ΙΣΧΥΟΣ ΤΩΝ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ

Α. Τομέας σιτηρών

1.2.3 // // // // Κωδικός ΣΟ

// Περιγραφή εμπορευμάτων

// Διάρκεια ισχύος

// // // // // // // 0709 90 60 // Γλυκό καλαμπόκι, νωπό ή διατηρημένο σε απλή ψύξη // // 0712 90 19 // Γλυκό καλαμπόκοι, σε ξερή κατάσταση, έστω και κομμένα σε τεμάχια ή σε φέτες ή και τριμμένα ή σε σκόνη, αλλά όχι αλλιώς παρασκευασμένα, εκτός από τα υβρίδια που προορίζονται για σπορά // // 1001 90 91 // Σιτάρι μαλακό και σμιγάδι που προορίζονται για σπορά // // 1001 90 99 // Όλυρα, μαλακό σιτάρι και σμιγάδι, άλλα εκτός από αυτά που προορίζονται για σπορά // // 1002 00 99 // Σίκαλη // // 1003 00 // Κριθάρι // 45 ημέρες // 1004 00 // Βρώμη // // 1005 10 90 // Καλαμπόκι άλλο, εκτός από υβρίδιο για σπορά // // 1005 90 00 // Καλαμπόκι άλλο, εκτός από αυτό που προορίζεται για σπορά // // 1007 00 90 // Σόργο σε σπόρους, εκτός από τα υβρίδια που προορίζονται για σπορά // // 1008 // Φαγόπυρο το εδώδιμο (μαύρο σιτάρι), κεχρί και κεχρί το μακρό. Άλλα δημητριακά // // 1001 10 // Σκληρό σιτάρι // // 1011 00 00 // Αλεύρια σιταριού ή σμιγδαλιού // // 1102 10 00 // Αλεύρι σίκαλης // 60 ημέρες // 1103 11 00 // Πλιγούρια και σιμιγδάλια σιταριού // // // Τα προϊόντα που περιλαμβάνονται στο παράρτημα Α του κανονισμού (ΕΟΚ) αριθ. 2727/75 // Μέχρι το τέλος του τέταρτου μήνα μετά το μήνα κατά τον οποίο εκδίδεται το πιστοποιητικό // // //

Β. Τομέας του ρυζιού

1.2.3 // // // // 1006 10 21 // Ρύζι με το φλοιό του (ρύζι paddy) // // 1006 10 23 // // // 1006 10 25 // // // 1006 10 27 // // // 1006 10 92 // // Μέχρι το τέλος του τέταρτου μήνα μετά το

μήνα κατά τον οποίο εκδίδεται το πιστοποιητικό // 1006 10 94 // // // 1006 10 96 // // // 1006 10 98 // // // 1006 20 // Ρύζι αποφλοιωμένο (ρύζι cargo ή ρύζι brun ) // // 1006 30 // Ρύζι μισολευκασμένο ή λευκασμένο έστω και γυαλισμένο ή στιλβωμένο // // 1006 40 00 // Ρύζι σε θραύσματα // Μέχρι το τέλος του τέταρτου μήνα μετά το μήνα κατά τον οποίο εκδίδεται το πιστοποιητικό // 1102 30 00 // Αλεύρι ρυζιού // // 1103 14 00 // Πλιγούρια και σιμιγδάλια ρυζιού // Μέχρι το τέλος του τέταρτου μήνα μετά το μήνα κατά τον οποίο εκδίδεται το πιστοποιητικό // 1103 29 50 // Συσωματώματα με μορφή σβώλων ρυζιού // // 1104 19 91 // Νιφάδες ρυζιού // // 1108 19 10 // Άμυλα ρυζιού // // // //

ΠΑΡΑΡΤΗΜΑ ΙΙ

ΔΙΑΡΚΕΙΑ ΙΣΧΥΟΣ ΤΩΝ ΠΙΣΤΟΠΟΙΗΤΙΚΩΝ ΕΞΑΓΩΓΗΣ

Α. Τομέας σιτηρών

1.2.3 // // // // Κωδικός ΣΟ

// Περιγραφή εμπορευμάτων

// Διάρκεια ισχύος

// // // // // // // 0709 90 60 // Γλυκό καλαμπόκι, νωπό ή διατηρημένο σε απλή ψύξη // // 0712 90 19 // Γλυκό καλαμπόκοι, σε ξερή κατάσταση, έστω και κομμένα σε τεμάχια ή σε φέτες ή και τριμμένα ή σε σκόνη, αλλά όχι αλλιώς παρασκευασμένα, εκτός από τα υβρίδια που προορίζονται για σπορά // // 1001 90 91 // Σιτάρι μαλακό και σμιγάδι που προορίζονται για σπορά // // 1001 90 99 // Όλυρα, μαλακό σιτάρι και σμιγάδι, άλλα εκτός από αυτά που προορίζονται για σπορά // // 1002 00 00 // Σίκαλη // // 1003 00 // Κριθάρι // Μέχρι το τέλος του τέταρτου μήνα μετά το

μήνα κατά τον οποίο εκδίδεται το πιστοποιητικό // 1004 00 // Βρώμη // // 1005 10 90 // Καλαμπόκι άλλο, εκτός από υβρίδιο για σπορά // // 1005 90 00 // Καλαμπόκι άλλο, εκτός από αυτό που προορίζεται για σπορά // // 1007 00 90 // Σόργο σε σπόρους, εκτός από τα υβρίδια που προορίζονται για σπορά // // 1008 // Φαγόπυρο το εδώδιμο (μαύρο σιτάρι), κεχρί και κεχρί το μακρό. Άλλα δημητριακά // // 1001 10 // Σκληρό σιτάρι // // 1011 00 00 // Αλεύρια σιταριού ή σμιγδαλιού // // 1102 10 00 // Αλεύρι σίκαλης // Μέχρι το τέλος του τέταρτου μήνα μετά το

μήνα κατά τον οποίο εκδίδεται το πιστοποιητικό // 1103 11 00 // Πλιγούρια και σιμιγδάλια σιταριού // // // Τα προϊόντα που περιλαμβάνονται στο παράρτημα Α του κανονισμού (ΕΟΚ) αριθ. 2727/75 // // 1103 11 10 // Πλιγούρια και σιμιγδάλια σκληρού σιταριού // Μέχρι το τέλος του τέταρτου μήνα μετά το μήνα κατά τον οποίο εκδίδεται το πιστοποιητικό // // Τα προαναφερθέντα προϊόντα που εξάγονται με πιστοποιητικά τα οποία αναφέρουν στο χώρο 12 την ένδειξη « κοινοτική επισιτιστική βοήθεια - κανονισμός (ΕΟΚ) αριθ. 2330/87 » // Μέχρι το τέλος του τέταρτου μήνα μετά το μήνα κατά τον οποίο εκδίδεται το πιστοποιητικό // // //

Β. Τομέας του ρυζιού

1.2.3 // // // // 1006 10 21 // Ρύζι με το φλοιό του (ρύζι paddy) // // 1006 10 23 // // // 1006 10 25 // // // 1006 10 27 // // // 1006 10 92 // // 90 ημέρες // 1006 10 94 // // // 1006 10 96 // // // 1006 10 98 // // // 1006 20 // Ρύζι αποφλοιωμένο (ρύζι cargo ή ρύζι brun) // // 1006 30 // Ρύζι μισολευκασμένο ή λευκασμένο έστω και γυαλισμένο ή στιλβωμένο // // // // // Κωδικός ΣΟ

// Περιγραφή εμπορευμάτων

// Διάρκεια ισχύος

// // // // // 1006 40 00 // Ρύζι σε θραύσματα // 30 ημέρες // 1102 30 00 // Αλεύρι ρυζιού // // 1103 14 00 // Πλιγούρια και σιμιγδάλια ρυζιού // Μέχρι το τέλος του τέταρτου μήνα μετά το

μήνα κατά τον οποίο εκδίδεται το πιστοποιητικό // 1103 29 50 // Συσωματώματα με μορφή σβώλων ρυζιού // // 1104 19 91 // Νιφάδες ρυζιού // // 1108 19 10 // Άμυλα ρυζιού // // // Τα προαναφερθέντα προϊόντα που εξάγονται με πιστοποιητικά τα οποία αναφέρουν στο χώρο 12 την ένδειξη « κοινοτική επισιτιστική βοήθεια - κανονισμός (ΕΟΚ) αριθ. 2330/87 » // Μέχρι το τέλος του τέταρτου μήνα μετά το μήνα κατά τον οποίο εκδίδεται το πιστοποιητικό // // //